CELEX: 32022R0470
Language: lv
Date: 2022-03-23 00:00:00
Title: Komisijas Īstenošanas regula (ES) 2022/470 (2022. gada 23. marts), ar ko piešķir atbalstu privātai cūkgaļas uzglabāšanai un iepriekš nosaka atbalsta apmēru

24.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 96/39
               
            
         KOMISIJAS ĪSTENOŠANAS REGULA (ES) 2022/470
         (2022. gada 23. marts),
         ar ko piešķir atbalstu privātai cūkgaļas uzglabāšanai un iepriekš nosaka atbalsta apmēru
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punktu un 223. panta 3. punkta c) apakšpunktu,
         ņemot vērā Padomes Regulu (ES) Nr. 1370/2013 (2013. gada 16. decembris) par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (2) un jo īpaši tās 4. panta 2. punkta pirmās daļas b) apakšpunktu,
         tā kā:
         
                     (1)
                  
                  
                     Cūkgaļas nozarē jau vairākus mēnešus ir vērojamas nopietnas grūtības. Spiedienu uz Savienības kaujamo cūku tirgu rada krass eksporta uz Ķīnu samazinājums, Āfrikas cūku mēra tālāka izplatīšanās vairākās citās dalībvalstīs un Covid-19 ierobežojumu pastāvīgā ietekme.
                  
               
                     (2)
                  
                  
                     Krievijas iebrukums Ukrainā ir radījis papildu tirgus traucējumus un smagi skāris Savienības cūkgaļas eksportu. Rezultātā strauji ir krities eksporta pieprasījums pēc dažiem cūkgaļas produktiem.
                  
               
                     (3)
                  
                  
                     Lai samazinātu pašreizējo piedāvājuma un pieprasījuma nelīdzsvarotību, ir lietderīgi piešķirt atbalstu privātai cūkgaļas uzglabāšanai un atbalsta apmēru noteikt jau iepriekš.
                  
               
                     (4)
                  
                  
                     Ja vien šajā regulā nav noteikts citādi, atbalstam par privātu cūkgaļas uzglabāšanu būtu jāpiemēro Komisijas Deleģētā regula (ES) 2016/1238 (3) un Komisijas Īstenošanas regula (ES) 2016/1240 (4), ar ko konkrēti reglamentē privātās uzglabāšanas atbalsta īstenošanu.
                  
               
                     (5)
                  
                  
                     Lai operatoriem nodrošinātā darbības sistēma strādātu ātri un būtu elastīga, atbalsta apmērs būtu jānosaka iepriekš. Saskaņā ar Regulas (ES) Nr. 1370/2013 4. pantu atbalsta apmērs ir jānosaka, pamatojoties uz uzglabāšanas izmaksām un citiem relevantiem tirgus elementiem. Ir lietderīgi noteikt fiksētu atbalsta likmi.
                  
               
                     (6)
                  
                  
                     Lai privātās uzglabāšanas atbalsts būtu efektīvs un reāli ietekmētu tirgu, atbalstu vajadzētu piešķirt tikai par tiem produktiem, kuri uzglabāšanā vēl nav nodoti.
                  
               
                     (7)
                  
                  
                     Šā pasākuma pārvaldības vienkāršošanai cūkgaļas produkti būtu jāklasificē kategorijās pēc uzglabāšanas izmaksu līdzības.
                  
               
                     (8)
                  
                  
                     Administratīvās efektivitātes un vienkāršības labad būtu jānosaka minimālais produktu daudzums, par ko var iesniegt pieteikumu.
                  
               
                     (9)
                  
                  
                     Jānosaka nodrošinājums, kas vajadzīgs, lai panāktu, ka uzņēmēji izpilda savas līgumsaistības un ka pasākumam ir vēlamā ietekme uz tirgu.
                  
               
                     (10)
                  
                  
                     Īstenošanas regulas (ES) 2016/1240 42. panta 1. punkta b) apakšpunktā noteikts, ka dalībvalstīm Komisijai par visiem pieņemamajiem pieteikumiem ir jāpaziņo reizi nedēļā. Lai nodrošinātu atbalstam pieejamo summu pārredzamību, uzraudzību un pareizu pārvaldību, shēmas pārvaldīšanas efektivitātes labad paziņojumi jāizdara biežāk. Tāpēc būtu jāparedz atkāpe no paziņošanas biežuma.
                  
               
                     (11)
                  
                  
                     Lai panāktu tūlītēju ietekmi uz tirgu un veicinātu cenu stabilizēšanos, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (12)
                  
                  
                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO REGULU.
         
            1. pants
            Darbības joma
            
               1.   Šī regula nosaka privātās uzglabāšanas atbalstu par cūkgaļu, kas minēta Regulas (ES) Nr. 1308/2013 17. panta pirmās daļas h) punktā.
            
            
               2.   Ja vien šajā regulā nav paredzēts citādi, piemēro Deleģēto regulu (ES) 2016/1238 un Īstenošanas regulu (ES) 2016/1240.
            
         
         
            2. pants
            Atbalsttiesīgie produkti
            
               1.   To produktu kategoriju saraksts, par kuriem ir tiesības pretendēt uz atbalstu, un relevantais atbalsta apmērs par uzglabāšanas periodu ir izklāstīts pielikumā.
            
            
               2.   Atbalstu piešķir tikai par tādiem svaigas vai atdzesētas gaļas daudzumiem, kas vēl nav nodoti uzglabāšanā.
            
         
         
            3. pants
            Pieteikumu iesniegšana
            
               1.   Privātās uzglabāšanas atbalsta pieteikumus par tādu produktu kategorijām, par kuriem ir tiesības pretendēt uz pielikumā noteikto atbalstu, var iesniegt no šīs regulas spēkā stāšanās dienas. Pieteikumu iesniegšanas beigu termiņš ir 2022. gada 29. aprīlis.
            
            
               2.   Pieteikumi attiecas uz 60, 90, 120 vai 150 dienu ilgu uzglabāšanas periodu.
            
            
               3.   Vienā pieteikumā ietver tikai vienu no pielikumā uzskaitītajām produktu kategorijām un norāda relevanto KN kodu attiecīgajā kategorijā.
            
            
               4.   Minimālais daudzums, par kuru iesniedz vienu pieteikumu, ir 10 tonnas atkaulotiem produktiem un 15 tonnas pārējiem produktiem.
            
         
         
            4. pants
            Nodrošinājums
            Iesniedzot privātās uzglabāšanas atbalsta pieteikumu, saskaņā ar Deleģētās regulas (ES) 2016/1238 4. panta b) punktu pieprasītā nodrošinājuma summa ir 20 % no atbalsta apmēra, kas norādīts šīs regulas pielikuma tabulas 3.–6. slejā.
         
         
            5. pants
            Paziņošanas biežums par pieteikumos norādītajiem daudzumiem
            Atkāpjoties no Īstenošanas regulas (ES) 2016/1240 42. panta 1. punkta b) apakšpunktā noteiktā biežuma, dalībvalstis Komisijai daudzumus, par kuriem iesniegti pieteikumi līgumu slēgšanai, paziņo divreiz nedēļā šādi:
            
                        a)
                     
                     
                        katru pirmdienu līdz plkst. 12.00 (pēc Briseles laika) – daudzumus, par kuriem pieteikumi iesniegti iepriekšējās nedēļas ceturtdienā un piektdienā;
                     
                  
                        b)
                     
                     
                        katru ceturtdienu līdz plkst. 12.00 (pēc Briseles laika) – daudzumus, par kuriem pieteikumi iesniegti tās pašas nedēļas pirmdienā, otrdienā un trešdienā.
                     
                  
         
            6. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 23. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
         
            (2)  OV L 346, 20.12.2013., 12. lpp.
         
         
            (3)  Komisijas Deleģētā regula (ES) 2016/1238 (2016. gada 18. maijs), ar ko Eiropas Parlamenta un Padomes Regulu (ES) Nr. 1308/2013 papildina attiecībā uz valsts intervenci un privātās uzglabāšanas atbalstu (OV L 206, 30.7.2016., 15. lpp.).
         
            (4)  Komisijas Īstenošanas regula (ES) 2016/1240 (2016. gada 18. maijs), ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (OV L 206, 30.7.2016., 71. lpp.).
      
      
         
            PIELIKUMS
            
                        Produktu kategorijas
                     
                     
                        Produkti, par kuriem piešķir atbalstu
                     
                     
                        Atbalsta apmērs par uzglabāšanas periodu (EUR/t)
                     
                  
                        60 dienu
                     
                     
                        90 dienu
                     
                     
                        120 dienu
                     
                     
                        150 dienu
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        
                           1. kategorija
                        
                        ex 0203 11 10 
                     
                     
                        Pusliemeņi bez priekškājām, astes, nierēm, diafragmas plānās daļas un mugurkaula smadzenēm (1).
                        Veseli tādu dzīvnieku liemeņi, kuru svars nepārsniedz 20 kg
                     
                     
                        270 
                     
                     
                        286 
                     
                     
                        301 
                     
                     
                        317 
                     
                  
                        
                           2. kategorija
                        
                        ex 0203 12 11 
                        ex 0203 12 19 
                        ex 0203 19 11 
                        ex 0203 19 13 
                     
                     
                        Šķiņķi.
                        Pleci.
                        Priekšējās daļas.
                        Garie muguras gabali ar kakla daļu vai bez tās vai kakla daļas atsevišķi, garie muguras gabali ar mīkstumu vai bez tā (2)
                            (3)
                        
                     
                     
                        326 
                     
                     
                        341 
                     
                     
                        357 
                     
                     
                        372 
                     
                  
                        
                           3. kategorija
                        
                        ex 0203 19 55 
                     
                     
                        Kājas, pleci, priekšējās daļas, garie muguras gabali ar kakla daļu vai bez tās, vai kakla daļas atsevišķi, garie muguras gabali ar mīkstumu vai bez tā, atkauloti (2)
                            (3)
                        
                     
                     
                        377 
                     
                     
                        392 
                     
                     
                        407 
                     
                     
                        423 
                     
                  
                        
                           4. kategorija
                        
                        ex 0203 19 15 
                     
                     
                        Vēdergabali, veseli vai sagriezti taisnstūrveida gabalos
                     
                     
                        282 
                     
                     
                        297 
                     
                     
                        313 
                     
                     
                        327 
                     
                  
                        
                           5. kategorija
                        
                        ex 0203 19 55 
                     
                     
                        Vēdergabali, veseli vai sagriezti taisnstūrveida gabalos, bez ādas un ribām
                     
                     
                        348 
                     
                     
                        361 
                     
                     
                        375 
                     
                     
                        389 
                     
                  
                        
                           6. kategorija
                        
                        ex 0203 19 55 
                     
                     
                        Izcirtņi, kas atbilst “liemeņa vidusdaļai”, ar ādu un taukiem vai bez tiem, atkauloti (4)
                        
                     
                     
                        279 
                     
                     
                        293 
                     
                     
                        306 
                     
                     
                        320 
                     
                  
                        
                           7. kategorija
                        
                        ex 0209 10 11 
                     
                     
                        Cūkas speķis, ar ādu vai bez tās (5)
                        
                     
                     
                        157 
                     
                     
                        168 
                     
                     
                        180 
                     
                     
                        190 
                     
                  
               (1)  Atbalstu var piešķirt arī par t. s. Viltšīras sāngabaliem: pusliemeņiem bez galvas, vaigiem, žokļiem, kājām, astes, nieru taukiem, nierēm, filejas, lāpstiņas, krūšu kaula, mugurkaula, iegurņa kaula un diafragmas.
            
               (2)  Garie muguras gabali un kakla daļas var būt ar ādu vai bez tās, tomēr tauku kārtas biezums nedrīkst pārsniegt 25 mm.
            
               (3)  Daudzums, par ko noslēdz līgumu, var attiekties uz visām minēto produktu kombinācijām.
            
               (4)  Tāpat kā produktiem, kas atbilst KN kodam 0210 19 20.
            
               (5)  Svaigi taukaudi, kas veidojas zem dzīvnieka ādas un piekļaujas tai, neatkarīgi no tā, no kuras liemeņa daļas tie iegūti; ja speķis ir ar ādu, taukaudu svaram jābūt lielākam par ādas svaru.